সুভাষ চন্দ্র নাথ
# সুভাষ চন্দ্র নাথ

সুভাষ চন্দ্র নাথ ১৯৮২ সালের ৩১শে ডিসেম্বর জন্মগ্রহণ করেন। বাঙালি চিত্রশিল্পী।

## জন্ম ও শিক্ষাজীবন

সুভাষ চন্দ্র নাথ ১৯৮২ সালের ৩১শে ডিসেম্বর জন্মগ্রহণ করেন। পৈতৃক নিবাস মৌলভীবাজার জেলার বড়লেখা উপজেলার তালুকদার পাড়া গ্রামে। বাবার নাম নন্দ কুমার নাথ। তিনি ছিলেন সরকারি প্রাথমিক বিদ্যালয়ের শিক্ষক এবং কবি। মা ছায়া রানী নাথ, যিনি ছেলে সুভাষ চন্দ্র নাথের চিত্রশিল্পী হওয়ার পেছনে গুরুত্বপূর্ণ অবদান রেখেছেন। চার ভাই, এক বোনের মধ্যে সুভাষ চন্দ্র নাথ দ্বিতীয়। বড় ভাই সঞ্জয় কুমার নাথ শিক্ষক, লোকগবেষক ও গদ্যলেখক। অন্যান্য ভাই-বোনেরা স্ব-স্ব ক্ষেত্রে প্রতিষ্ঠিত। সুভাষ চন্দ্র নাথের ছোটবেলা থেকেই ছবি আঁকার প্রতি গভীর অনুরাগ। এই কারণে বড় ভাই সঞ্জয় কুমার নাথ, বাংলাদেশ শিশু একাডেমি, সিলেট-এ তাঁকে ছবি আঁকার ক্লাসে ভর্তি করে দেন। শিশু একাডেমির কোর্স শেষে তিনি জেলা শিল্পকলা একাডেমি, সিলেট থেকে চারুকলা কোর্স সম্পন্ন করেন। সুভাষ চন্দ্র নাথ চিত্রকলা, কারুকলা, মঞ্চসজ্জা, পোশাক পরিকল্পনা, ভাস্কর্য, লোগো-ডিজাইন, বইয়ের প্রচ্ছদ ও অলংকরণসহ প্রতিটি ক্ষেত্রে অসাধারণ অবদান রেখে চলেছেন।

সুভাষ চন্দ্র নাথ এসএসসিতে বিজ্ঞান বিভাগে প্রথম বিভাগে উত্তীর্ণ হন। সরকারি চারুকলা কলেজ, চট্টগ্রাম (বর্তমানে চারুকলা ইনস্টিটিউট, চট্টগ্রাম বিশ্ববিদ্যালয়) থেকে বিএফএ প্রি-ডিগ্রি দ্বিতীয় বিভাগ, বিএফএ (ড্রয়িং অ্যান্ড পেইন্টিং) ডিগ্রি প্রথম বিভাগ, ইউনিভার্সিটি অব ডেভেলপমেন্ট অলটারনেটিভ (ইউডা) ঢাকা থেকে এমএফএ (ড্রয়িং অ্যান্ড পেইন্টিং) সিজিপিএ ৩.৬০ ও সরকারি টিচার্স ট্রেনিং কলেজ, সিলেট থেকে বিএড প্রথম শ্রেণি অর্জন করেন।

## কর্মজীবন

কর্মজীবনে চট্টগ্রাম থেকে প্রকাশিত শিশু-কিশোর মাসিক পত্রিকা ‘কথন’-এর প্রচ্ছদ ও অলংকরণ শিল্পী; চট্টগ্রাম থেকে প্রকাশিত গোয়েন্দা ভিত্তিক প্রকাশনা ‘দি ক্রাইম’ ম্যাগাজিনের প্রচ্ছদ শিল্পী; অপরাজেয়-বাংলাদেশ, চট্টগ্রামের চারুকলা শিক্ষক; হোপ ইন্টারন্যাশনাল স্কুল, মিরপুর, ঢাকার চারুকলা শিক্ষক; ঢাকা আহ্ছানিয়া মিশনের লালবাগ ভোকেশনাল ট্রেনিং সেন্টারের (সাইনবোর্ড অ্যান্ড ব্যানার রাইটিং) ইন্সট্রাক্টর; জেলা শিল্পকলা একাডেমি, সিলেটের চারুকলা প্রশিক্ষক হিসেবে কর্মরত ছিলেন।

তিনি স্বতন্ত্র পাঠ্যপুস্তক মূল্যায়ন কমিটি (আইটিইসি) কর্তৃক সুপারিশকৃত এবং এনসিটিবি কর্তৃক অনুমোদিত ২০০৬ শিক্ষাবর্ষের জন্য ষষ্ঠ, সপ্তম ও অষ্টম শ্রেণির চারু ও কারুকলা বই রচনা ও সম্পাদনা করেন। ত্রয়োদশ চারুকলা প্রদর্শনী, চারুকলা বিভাগ, জেলা শিল্পকলা একাডেমি, সিলেট এবং প্রথম শিল্পকর্ম প্রদর্শনী সরকারি অগ্রগামী বালিকা উচ্চ বিদ্যালয় ও কলেজ, সিলেট-এর আয়োজক ছিলেন। বিদ্যালয়ভিত্তিক ম্যাগাজিন ‘বালিকা’র প্রচ্ছদ, অলংকরণ ও সম্পাদনা করেন। তিনি মুক্তিযুদ্ধ নিয়ে নানা স্কেচ, জাতির পিতা বঙ্গবন্ধু শেখ মুজিবুর রহমানের প্রতিকৃতিসহ অসংখ্য বই, ম্যাগাজিনের প্রচ্ছদ ও অলংকরণ করেছেন। এছাড়া জাতীয় ও আঞ্চলিক পর্যায়ে একাধিক যৌথ চিত্র প্রদর্শনী ও কর্মশালায় অংশগ্রহণ করেছেন। তিনি তাজপুর ডিগ্রি কলেজ, ওসমানীনগর, সিলেট ও দেবপুর সরকারি প্রাথমিক বিদ্যালয়, সিলেট সদরের শহীদ মিনারের নকশা করেন। তিনি বাংলাদেশ শিশু একাডেমি ও জেলা শিল্পকলা একাডেমিসহ বিভিন্ন সামাজিক সংগঠন সমূহের স্থানীয় ও জাতীয় পর্যায়ে বিচারকের দায়িত্ব পালন করেন।

## পুরস্কার

সুভাষ চন্দ্র নাথ ১৯৯১-১৯৯৭ সাল পর্যন্ত আঞ্চলিক ও জাতীয় পর্যায়ে ৪৫টি শিশু-কিশোর পুরস্কার অর্জন করেন। এছাড়া শিল্প প্রতিভার অনন্য উদাহরণ হিসেবে তিনি বিভিন্ন পুরস্কার পেয়েছেন। পুরস্কারগুলো হচ্ছেÑ২০০০ সালে সকল মাধ্যমে শ্রেষ্ঠ প্রদর্শক হিসেবে শিল্পী এস এম সুলতান স্মৃতি পুরস্কার (বার্ষিক চারুকলা প্রদর্শনী, সরকারি চারুকলা কলেজ, চট্টগ্রাম), ২০০৩ সালে সকল মাধ্যমে সর্বশ্রেষ্ঠ প্রদর্শক হিসেবে শিল্পাচার্য জয়নুল আবেদিন স্মৃতি পুরস্কার (বার্ষিক চারুকলা প্রদর্শনী, সরকারি চারুকলা কলেজ, চট্টগ্রাম), ২০০৩ সালে ভাস্কর্য মাধ্যমে শ্রেষ্ঠ প্রদর্শক হিসেবে শ্রেষ্ঠ মাধ্যম পুরস্কার (বার্ষিক চারুকলা প্রদর্শনী, সরকারি চারুকলা কলেজ, চট্টগ্রাম), ২০০৪ সালে চারুবালা বৃত্তি (সরকারি চারুকলা কলেজ, চট্টগ্রাম), ২০০৬ সালে ইনডিপেনডেন্ট ইউনিভার্সিটি, বাংলাদেশ আয়োজিত দ্বিতীয় আন্ত: প্রাইভেট ইউনিভার্সিটি চিত্র প্রদর্শনী ও প্রতিযোগিতায় দ্বিতীয় স্থান অর্জন করেন, ২০১৩ সালে ট্রান্সপারেন্সি ইন্টারন্যাশনাল বাংলাদেশ (টিআইবি) আয়োজিত দুর্নীতিবিরোধী কার্টুন প্রদর্শনীতে খ বিভাগে বিশেষ মনোনয়নপ্রাপ্ত পুরস্কার।

## বর্তমান কর্মজীবন

বর্তমানে সরকারি অগ্রগামী বালিকা উচ্চ বিদ্যালয় ও কলেজ, সিলেটের সিনিয়র শিক্ষক (চারুকলা) হিসেবে কর্মরত। পাশাপাশি তিনি বিভিন্ন সংবাদপত্রে কার্টুন, প্রচ্ছদ ও অলংকরণ শিল্পী হিসেবে কাজ করছেন। সুভাষ চন্দ্র নাথের অনেক ছাত্র-ছাত্রী দেশে-বিদেশে শিল্পী হিসেবে প্রতিষ্ঠিত।https://www.gaghscsyl.edu.bd/web/profile/en/36/subhash-chandra-nath

## সম্মাননা

শিল্প-সংস্কৃতিতে (চারুকলায়) বিশেষ অবদানের জন্য সিলেট জেলা শিল্পকলা একাডেমি সম্মাননা ২০১৯ লাভ করেন।https://www.tritiyamatra.com/news/502/%E0%A6%B8%E0%A6%BF%E0%A6%B2%E0%A7%87%E0%A6%9F%E0%A7%87-%E0%A6%9C%E0%A7%87%E0%A6%B2%E0%A6%BE-%E0%A6%B6%E0%A6%BF%E0%A6%B2%E0%A7%8D%E0%A6%AA%E0%A6%95%E0%A6%B2%E0%A6%BE-%E0%A6%8F%E0%A6%95%E0%A6%BE%E0%A6%A1%E0%A7%87%E0%A6%https://www.sylhettoday24.news/news/details/Sylhet/120760https://dailyjalalabad.com/2023/02/235915/https://sylhetvoice.com/%E0%A6%B6%E0%A6%BF%E0%A6%B2%E0%A7%8D%E0%A6%AA%E0%A6%95%E0%A6%B2%E0%A6%BE-%E0%A6%8F%E0%A6%95%E0%A6%BE%E0%A6%A1%E0%A7%87%E0%A6%AE%E0%A6%BF-%E0%A6%B8%E0%A6%AE%E0%A7%8D%E0%A6%AE%E0%A6%BE%E0%A6%A8%E0%A6%A8/https://sylheterdak.com.bd/%E0%A6%B8%E0%A6%BF%E0%A6%B2%E0%A7%87%E0%A6%9F%E0%A7%87-%E0%A6%9C%E0%A7%87%E0%A6%B2%E0%A6%BE-%E0%A6%B6%E0%A6%BF%E0%A6%B2%E0%A7%8D%E0%A6%AA%E0%A6%95%E0%A6%B2%E0%A6%BE-%E0%A6%8F%E0%A6%95%E0%A6%BE/https://www.natunsylhet24.com/details/1043https://quicknewsbd.com/?p=703275https://www.tritiyamatra.com/news/502/%E0%A6%B8%E0%A6%BF%E0%A6%B2%E0%A7%87%E0%A6%9F%E0%A7%87-%E0%A6%9C%E0%A7%87%E0%A6%B2%E0%A6%BE-%E0%A6%B6%E0%A6%BF%E0%A6%B2%E0%A7%8D%E0%A6%AA%E0%A6%95%E0%A6%B2%E0%A6%BE-%E0%A6%8F%E0%A6%95%E0%A6%BE%E0%A6%A1%E0%A7%87%E0%A6%

## তথ্যসূত্র

* ↑ Ltd, IT Lab Solutions. "Subhash Chandra Nath - Govt. Agragami Girls' High School And College". www.gaghscsyl.edu.bd. Retrieved 2022-01-23.
